text: Anklageskrift: Tvang børn til at spise eget bræk
  03 marts 2015 kl. 20.09
  Forældrene, der er tiltalt for at mishandle deres børn, har angiveligt tvunget dem til at spise eget bræk.
  Det forældrepar fra Horsens-egnen, der er tiltalt for at have misrøgtet og mishandlet deres seks børn i voldsom grad, har ifølge anklageskriftet gjort det systematisk.
  Lussinger, knytnæveslag, spark og voldsom vold hørte ifølge politiet med til mishandlingen, skriver Horsens Folkeblad.
  Børnene blev angiveligt også tvunget til at spise deres eget bræk, der af og til var blandet med mad. Ifølge anklageskriftet blev børnene også tvunget til at spise gammelt mad og spærret inde.
  Derudover er faren tiltalt for at have begået sexovergreb.
  I næste uge fortsætter retssagen, som løber over otte retsdage, skriver Horsens Folkeblad.
  